89/3/ETY: Komission päätös, tehty 15 päivänä joulukuuta 1988, terveyttä koskevista suojatoimenpiteistä tietynlaisen tuoreen lihan tuonnissa Brasiliasta



Virallinen lehti nro L 005 , 07/01/1989 s. 0032 - 0032

Suomenk. erityispainos Alue 3 Nide 28 s. 0100

Ruotsink. erityispainos Alue 3 Nide 28 s. 0100



KOMISSION PÄÄTÖS, tehty 15 päivänä joulukuuta 1988, terveyttä koskevista suojatoimenpiteistä tietynlaisen tuoreen lihan tuonnissa Brasiliasta (89/3/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 88/289/ETY(2), ja erityisesti sen 16 artiklan, sekä katsoo, että terveyttä koskevat edellytykset ja terveystodistukset tuoreen lihan tuonnissa Brasiliasta vahvistetaan komission päätöksessä 86/195/ETY(3), sellaisena kuin se on muutettuna päätöksellä 87/455/ETY(4), erityisesti sillä hetkellä Brasiliassa vallinneen suu- ja sorkkatautitilanteen mukaan, viimeinen paikalla vuonna 1988 tehty yhteisön tarkastus osoittaa tätä tautia koskevien brasilialaisten eläinlääkärintarkastusten laadun muuttuneen tietyissä Brasilian osavaltioissa, jatkuessaan tämä tilanne voi koitua vaaraksi yhteisön karjalle, tarvittavat suojatoimenpiteet olisi siten toteutettava tällaisen vaaran torjumiseksi ja kiellettävä tuonti tietyistä Brasilian osavaltioista, käynnissä olevan kaupan äkillisen keskeytymisen välttämiseksi tämän päätöksen soveltamista olisi lykättävä, komission päätöksen 88/310/ETY(5) määräykset olisi sisällytettävä tähän päätökseen; tämän vuoksi päätös 88/310/ETY voidaan kumota, eläinten terveyttä koskevia vaatimuksia lihavalmisteiden tuonnissa kolmansista maista ei ole vielä yhdenmukaistettu yhteisön tasolla; jäsenvaltiot voivat tämän vuoksi väliaikaisesti jatkaa lihavalmisteiden tuontia kolmansista maista eläinten terveyttä koskevan yhteisön lainsäädännön yleisten säännösten mukaisesti, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Päätöksessä 86/195/ETY vahvistettu tuoreen lihan tuonnin salliminen Brasiliasta on keskeytettävä sellaisen naudansukuisten eläinten tuoreen lihan osalta, joka tulee seuraavista osavaltioista: - Bahia, - Espírito Santo, - Goiás, - Minas Gerais, - Paraná, - Rio de Janeiro, - Santa Catarina, - São Paulo. 2 artikla Jäsenvaltiot eivät saa sallia sellaisten nautojen ruhoista saadun tuoreen lihantuontia, joka on leikattu luuttomaksi 1 artiklassa luetellussa osavaltiossa. 3 artikla Jäsenvaltioiden on vaadittava, että mukana oleva terveystodistus muutetaan siten, että kaikki viittaukset 1 artiklassa lueteltuihin osavaltioihin poistetaan ennen virkaeläinlääkärin allekirjoitusta siltä osin kuin on kyse naudansukuisista eläimistä saadusta tuoreesta lihasta. 4 artikla Kumotaan päätös 88/310/ETY. 5 artikla Tätä päätöstä sovelletaan 1 päivästä maaliskuuta 1989. 6 artikla Tämä päätös on osoitettu kaikille jäsenvaltioille. Tehty Brysselissä 15 päivänä joulukuuta 1988. Komission puolesta Frans ANDRIESSEN Varapuheenjohtaja (1) EYVL N:o L 302, 31.12.1972, s. 28 (2) EYVL N:o L 124, 18.5.1988, s. 31 (3) EYVL N:o L 142, 28.5.1986, s. 51 (4) EYVL N:o L 244, 28.8.1987, s. 38 (5) EYVL N:o L 136, 2.6.1988, s. 20